CELEX: 32010D0183
Language: da
Date: 2010-02-16 00:00:00
Title: 2010/183/: Rådets afgørelse af 16. marts 2010 om ændring af beslutning 2009/459/EF om mellemfristet finansiel bistand fra Fællesskabet til Rumænien

30.3.2010   
            
            
               DA
            
            
               Den Europæiske Unions Tidende
            
            
               L 83/19
            
         RÅDETS AFGØRELSE
   af 16. marts 2010
   om ændring af beslutning 2009/459/EF om mellemfristet finansiel bistand fra Fællesskabet til Rumænien
   (2010/183/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 332/2002 af 18. februar 2002 om indførelse af en mekanisme for mellemfristet betalingsbalancestøtte til medlemsstaterne (1), særlig artikel 5, stk. 2, sammenholdt med artikel 8,
   under henvisning til forslag fra Kommissionen, forelagt efter høring af Det Økonomiske og Finansielle Udvalg, og
   ud fra følgende betragtninger:
   
               (1)
            
            
               Ved beslutning 2009/458/EF (2) ydede Rådet gensidig bistand til Rumænien og ved beslutning 2009/459/EF (3) ydede Rådet mellemfristet finansiel bistand til Rumænien.
            
         
               (2)
            
            
               Omfanget og intensiteten af den økonomiske recession, der har ramt Rumænien, nødvendiggør en tilpasning af de økonomisk-politiske betingelser, der er knyttet til frigivelsen af de forskellige rater af den finansielle bistand, for at tage hensyn til virkningen af det uventet store fald i det reale BNP.
            
         
               (3)
            
            
               Beslutning 2009/459/EF bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I beslutning 2009/459/EF foretages følgende ændringer:
   
               1)
            
            
               Artikel 3, stk. 5, litra a), affattes således:
               
                           »a)
                        
                        
                           Der gennemføres et klart fastlagt mellemfristet finanspolitisk program med det formål at reducere det offentlige underskud til under traktatens referenceværdi på 3 % af BNP inden for en frist og med en konsolideringskurs, der er i overensstemmelse med de henstillinger, som Rådet har rettet til Rumænien som led i proceduren i forbindelse med uforholdsmæssigt store underskud«.
                        
                     
         
               2)
            
            
               Artikel 3, stk. 5, litra b), affattes således:
               
                           »b)
                        
                        
                           Der vedtages og gennemføres årlige budgetter for 2010 og derefter, som er forenelige med konsolideringskursen anført i tillægsaftalememorandummet.«
                        
                     
         Artikel 2
   Denne afgørelse får virkning på dagen for meddelelsen.
   Artikel 3
   Denne afgørelse er rettet til Rumænien.
   Artikel 4
   Denne afgørelse offentliggøres i Den Europæiske Unions Tidende.
   
      Udfærdiget i Bruxelles, den 16. marts 2010.
      
         
            På Rådets vegne
         
         E. SALGADO
         
            Formand
         
      
   
   
      (1)  EFT L 53 af 23.2.2002, s. 1.
   
      (2)  EUT L 150 af 13.6.2009, s. 6.
   
      (3)  EUT L 150 af 13.6.2009, s. 8.